बिजली-पानी काटने पर माकपा का धरना
सीपीआई(एम) लोकल कमेटी शिमला ने प्रदेश सरकार की ओर से गरीब किसानों के बिजली, पानी के कनेक्शन काटने पेड़ कटान के घटनाक्रम के खिलाफ डीसी कार्यालय के बाहर जोरदार प्रदर्शन किया। प्रदेश में पार्टी सचिव विजेंद्र मेहरा ने कहा कि प्रदेश सरकार गरीब किसानों को उजाड़ रही है जमीन से उनकी बेदखली कर रही है। उन्होंने कहा कि एक तरफ प्रदेश सरकार किसानों के 10 बीघा तक के कब्जों को नियमित करने की बात कर रही है और दूसरी ओर किसानों के बिजली-पानी के कनेक्शन काट रही है पेड़ काट रही है। इसका सबसे ताजा उदाहरण आनी की चवाई क्षेत्र में पेड़ काटने का मामला है। जिसमें हाल ही में चार दलित परिवारों को कई सेब के पौधे काट दिए हैं।
धरना प्रदर्शन के दौरान नगर निगम के मेयर सीपीआई(एम) नेता संजय चौहान, बलबीर पराशर, रमाकांत मिश्रा, विनोद विरसांटा, किशोरी ढटवालिया, हिमी देवी, उमा देवी, सुरेंद्र, ओमप्रकाश, दर्शन आदि ने भाग लिया। सभी वक्ताओं ने सरकार के खिलाफ अपना रोष प्रकट किया। उन्होंने कांग्रेस सरकार को किसान गरीब विरोध करार दिया है। नेताओं ने आरोप लगाया कि अब तक केवल गरीबों पर कार्रवाई की जा रही है। रसूखदारों पर सरकार कोई कार्रवाई नहीं कर रही।
शिमला में शनिवार को उपायुक्त कार्यलाय के बाहर धरना प्रदर्शन करते सीटू कार्यकर्ता।
यह जड़े आरोप
उन्होंनेकहा कि प्रदेश की कांग्रेस सरकार जनता को गुमराह कर रही है लगातार जनता के हितों पर कुठाराघात कर रही है। पार्टी ने प्रदेश सरकार को संवेदनहीन करार दिया है कहा है कि वह किसानों की बेदखली बंद करे तथा 10 बीघा तक के कब्जों को 28 अगस्त 2015 को किसान सभा के मांग पत्र पर विधानसभा में मुख्यमंत्री की आेर से की गई घोषणानुसार रेगुलर करें अन्यथा प्रदेश के किसान सरकार को माकूल जबाव देंगे। उन्होंने कहा कि पंचायत चुनाव में कांग्रेस समर्थित प्रत्याशियों को वोट देकर किसान सरकार के खिलाफ अपना रोष प्रकट करेंगे।
hin_Deva hin_Deva hin_Deva hin_Deva hin_Deva hin_Deva